సురేష్ ప్రొడక్షన్స్
సురేష్ ప్రొడక్షన్స్ (Suresh Productions) సినీ నిర్మాణ సంస్థ. దీనిని ప్రముఖ చిత్ర నిర్మాత దగ్గుబాటి రామానాయుడు తన పెద్ద కుమారుడు సురేష్ పేరు మీద స్థాపించారు. చిత్ర నిర్మాణం ఎక్కువగా హైదరాబాదు లోని రామానాయుడు స్టుడియోస్లో జరుగుతాయి. వీరు మొదటి సినిమా అనురాగంను 1963లో నిర్మించారు. వీరి మొదటి సూపర్ హిట్ చిత్రం ఎన్.టి.ఆర్. నటించిన రాముడు భీముడు. ఈ సంస్థ ద్వారా 48 సంవత్సరాల కాలంలో, 131 సినిమాలు, 9 భాషలలో విడుదలయ్యాయి. ఇదొక ప్రపంచ రికార్డు. విజయా పిక్చర్స్ సంస్థతో కలిపి విజయ సురేష్ కంబైన్స్ ద్వారా నిర్మించిన 10 చిత్రాలలో మొదటిది పాపకోసం (1968).
పృథ్వీరాజ్ సుకుమారన్‌‌
పృథ్వీరాజ్ తెలుగు చిత్రరంగంలోకి "శివపురం"తో అడుగుపెట్టారు, ఇది మలయాళంలో విజయవంతమైన "అనంతబాధ్రం" యొక్క అనువాద చిత్రం. అతని మొదటి తెలుగు చిత్రం భూషణ్ కళ్యాణ్ దర్శకత్వం వహించిన మరియు రవి ఇంకా మహేష్ స్వాన్ క్రియేషన్స్ ఆధ్వర్యంలో నిర్మించిన "కలకానిది" అవ్వవలసి ఉంది, కానీ ఆ ప్రణాళిక నటుడు రఘువరన్ మరణంతో రద్దయ్యింది. అందుచే, పృథ్వీరాజ్ మొదటి తెలుగు చిత్రం "పోలీస్ పోలీస్" (తమిళం - తెలుగుల ద్విభాషా చిత్రం, తమిళ తర్జుమాను "కుత్రప్పిరివు" అని పిలిచారు), ఇందులో సహనటులుగా శ్రీకాంత్ ఉండగా మన్మోహన్ తొలిసారి దర్శకత్వం వహించారు.